|  |  |  |
| --- | --- | --- |
| INFORMASJON TIL SKULANE | |  |
|  | |  |
| 22. AUGUST 2017 | | |
|  |  | |

**Skulestart utan ståbrett**

**Kjøpt eit ståbrett på ferie og tenkte borna kunne bruke dette til og frå skulen? Då må du sette deg godt inn i reglane som gjeld.**

Det er aldersgrense på 16 år om det er snakk om eit brett som går meir enn 6 km i timen.

Dei under 16 år kan berre føre sjølvbalanserande køyrety som er *permanent* sperra på maks 6 kilometer i timen og som har eigenvekt på under 50 kilo (sjå [forskrift om køyrande og gåande (trafikkreglane) § 1 fyrste ledd bokstav M](https://lovdata.no/dokument/SF/forskrift/1986-03-21-747)). Desse er [leikety](https://www.vegvesen.no/kjoretoy/Eie+og+vedlikeholde/elkjoretoy/leketoy) og kan i utgangspunktet køyrast på same områda som du kan gå på. Det er heller ikkje spesielle tekniske krav og alderskrav til leikety. Alle andre sjølvbalanserande køyrety – også dei der [fartssperre kan justerast](https://www.vegvesen.no/kjoretoy/Eie+og+vedlikeholde/elkjoretoy/leketoy) - har 16-årsgrense (sjå [køyretyforskrifta § 2-5 nr. 4](https://lovdata.no/dokument/SF/forskrift/1994-10-04-918/KAPITTEL_2#KAPITTEL_2)). Med andre ord er det ikkje lov å bruke slike brett som transport til barne- og ungdomsskule.

**Reglane om det å vere førar og eigar**Om foreldra let borna under 16-år bruke eit ståbrett som går for raskt, seier lova at det er du som er eigar som har overlete køyretyet til nokon som ikkje fyller vilkåra (jf. [Vegtrafikklova § 17](http://lovdata.no/lov/1965-06-18-4/§17)). Brot på reglane *kan* medføre at eigar vert meld, fordi føraren av slike sjølvbalanserande køyrety er omfatta av reglane som gjeld motorvogner generelt.

**Du kan miste førarkortet**  
Føring av eit sjølvbalanserande køyrety (definert som motorvogn), eller eventuell det å overlate dette til nokon som ikkje fyller vilkåra *kan*, etter ordlyden i [Vegtrafikklova § 33 nr 1](http://lovdata.no/lov/1965-06-18-4/§33), også medføre tap av førerett så lenge omsynet til trafikksikkerheita tilseier dette.

- Alvorlegheitsgrad på sanksjonen overfor eigar vil verte ei vurdering som politiet må gjere i kvart einskild tilfelle. Forenkla førelegg er nok det mest sannsynlege, saman med ein prat med dei føresette. Men vi ynskjer ikkje at vi skal kome i den situasjonen at politiet må ta vurderinga.

***- Veit dei vaksne om reglane saman med skulane håpar vi i politiet at vi kan unngå at slike situasjonar oppstår.***

**Sjå også**

* [Statens vegvesen om leketøy](https://www.vegvesen.no/kjoretoy/Eie+og+vedlikeholde/elkjoretoy/leketoy)
* [Statens vegvesen om ståhjuling](https://www.vegvesen.no/kjoretoy/Eie+og+vedlikeholde/elkjoretoy/stahjuling)
* [Saka her ligg også på politi.no](https://www.politiet.no/aktuelt-tall-og-fakta/aktuelt/nyheter/2017/08/22/skulestart-utan-stabrett/)